**ELTE Biodiverzitási Tábor Szülői Hozzájáruló Jognyilatkozat**

**Alulírott ……………………………………(lakcím: …………………………………………………….)**

**engedélyezem, hogy kiskorú gyermekem, …………………………………………………………………..**

**az Eötvös Loránd Tudományegyetem Természettudományi Kara (Szervező) által 2018. július 2-től július 5-ig szervezett Biodiverzitás Nyári Táborban részt vegyen.**

**1.** Mint a Jelentkezési Lapon szereplő gyermek szülője/gondviselője (továbbiakban: Szülő) nyilatkozom arra vonatkozóan, hogy gyermekem (adatai az 1.sz. mellékletben) a megadott időpontban az ELTE TTK Biodiverzitási Nyári Táborában, (továbbiakban Tábor) az alábbi feltételekkel részt vehet.

Tudomásul veszem, hogy gyermekem (továbbiakban: Táborozó) az én hozzájárulásommal, kizárólag az itt lefektetett feltételekkel vehet részt a Táborban.

**2.** A tábor szervezői (továbbiakban Szervezők) mindent megtesznek a gyermek színvonalas foglalkoztatásáért. A Szervezők a Táborban folyó tevékenységet a http://farkasj.web.elte.hu oldalon olvasható programterv alapján bonyolítják le, melyet a Szervező a tábor általános jellegű tematikájába illeszkedően szükség esetén saját belátása szerint módosíthat.

A Szervezők az első napon, ebédet, uzsonnát, vacsorát, további napokon napi ötszöri étkezést (reggeli,tízórai, ebéd, uzsonna, vacsora), utolsó napon reggelit, tízórait, ebédet biztosítanak a Táborban résztvevő gyermekek számára.

A Szervezők vállalják a gyermek felügyeletét, testi épségének megóvását a Tábor területére történő belépéstől a tábor jogszerű elhagyásáig terjedő időben. A Szervezők a Tábor során nem tudják biztosítani a gyermek egyedi kezelését, a gyermekről egyedi gondoskodást, és azért felelősséget még ilyen irányú szülői bejelentés esetén sem vállalnak.

A Szülő tudomásul veszi, hogy a gyermek Táborba történő eljuttatásáról, majd onnan hazaszállításáról maga köteles gondoskodni. A Táborozónak a Tábor elhagyására a Szülő személyes jelenléte, illetve kérelme, engedélye nélkül nincs lehetősége. A gyermeket kizárólag a szülő, gondviselő, törvényes képviselő vagy bármilyen, általuk megjelölt harmadik személy részére adják ki a tábor végén.

Gyermek kiadható még az alábbi személy(ek)nek: ……………………………………………………………………

A Szervezők telefonon a gyermek Táborból hazaengedésre vonatkozó rendelkezést nem fogadnak el.

A gyermekek felügyeletével kapcsolatosan a Szervezők kijelentik, hogy a 20 fős csoportokhoz rendelt 2 fő oktató megfelelő előzetes oktatást kapott a program lebonyolításához és a gyermekek felügyeletéhez.

A tábor Szervezőit csak a fent vállaltak tekintetében terheli felelősség, minden más esetben az a Szülőt terheli. A gyermek esetleges károkozásáért a Polgári Törvénykönyv értelmében a felelősség a Szülőt terheli.

**3.** A Szülő kijelenti, hogy gyermeke egészségügyi szempontból részt vehet a Táborban (2.sz. melléklet), és gyermeke tekintetében nincs tudomása semmilyen egyéb, olyan betegségről, amelyet a 3.sz. mellékletben nem tüntetett fel.

Amennyiben a gyermeknek állandó gyógyszerre van szüksége (pl. asztma-spray, inzulin, stb.), azt a tábor alatt magánál tartja, és erről a Tábor előtt a Szervezőket tájékoztatja. A Jelentkezési Lapon fel nem sorolt betegségekért és az azokból eredő esetleges sérülésekért a Szervezőket semmilyen felelősség nem terheli. A Szülő jelen Jognyilatkozat aláírásával egyidejűleg kijelenti, hogy gyermeke jogosult a baleseti és egészségügyi ellátásra (tanköteles és van belföldi lakcíme), így a Táborozó esetleges bármilyen sérülése, betegsége esetén, amely a tábor ideje alatt annak programjainak helyszínén történik, a gyermek egészségügyi ellátásának terhei fedezve vannak, így annak semmilyen költsége sem terhelhető tovább a tábor szervezőire, oktatóira, személyzetére, üzemeltetőire.

Amennyiben a gyermeknek a Tábor programja alatti felügyeletét ellátó személy a gyermek megbetegedését észleli, haladéktalanul köteles értesíteni a Szülőt a megadott telefonszámán, aki köteles a gyermeket a Táborból elvinni. A betegség miatt kimaradt napok pótlására a Szervező nem biztosít lehetőséget.

A tábor ideje alatt sürgős esetben az orvosi ügyelet a területileg illetékes helyszínen biztosított.

**4.** A táborban készült fényképek és videók a tábor tulajdonát képezik. A táborban készült kép- és hanganyagok a tábor engedélye nélkül nyilvánosan nem publikálhatók, fel nem használhatók; ez alól kivételt képez a magánjellegű felhasználás. A Szülő előzetesen hozzájárul, hogy a táborban olyan fénykép vagy videó készüljön, amelyen a táborozó gyerek is szerepel.

5. A Szülő hozzájárul ahhoz, hogy a Szervező az ő és a Táborozó adatait az érvényben lévő szabályoknak megfelelően kezelje. A Szervező biztosítja, hogy az ellenőrző hatóságokon kívül a személyes adatokhoz kizárólag azok férhetnek hozzá, akiknek ez a Táborban vagy a Tábor szervezésével kapcsolatosan a feladatkörüknél fogva szükséges. A Szülő felhatalmazza továbbá a Szervezőt, hogy a Tábor működésének finanszírozását támogató szervezetek felé elszámolás céljából az adatokat felhasználja.

6. A Szülő aláírásával igazolja, hogy gyermekét tájékoztatja, hogy az alábbi szabályokat a táborban be kell tartani:

**A Táborozó számára tilos:**

a tábor területére, illetve a területén kívüli, szervezett foglalkozásokra vagy rendezvényekre behozni minden olyan tárgyat és anyagot, amelyek veszélyesek lehetnek az életre, egészségre és testi épségre, a tábor területét a szervezők és felügyelők jóváhagyása nélkül elhagyni, a foglalkozás közben csoportját a felügyelő engedélye nélkül elhagyni, a szervezők vagy bármelyik felügyelő figyelmeztető utasítását szándékosan megszegni, a táborban résztvevő más személyek testi épségét veszélyeztetni.

**A Táborozó köteles:**

a veszélyeztetett állapotot, balesetet, tűzesetet haladéktalanul jelezni a legközelebbi felügyelőnek, illetve felnőttnek, fegyelmezett magatartással részt venni a Táborban és a foglalkozásokon, vigyázni a Tábor létesítményeire, felszereléseire, valamint az oktatás során felhasznált eszközökre, és ügyelni a Tábor egész területének (folyosók, közös helyiségek, park) tisztaságára.

**Értékek felügyelete:**

A Táborba nagyobb értékű tárgyak, felszerelések (pl. óra, ékszer, laptop, telefon, technikai eszközök) vagy készpénz hozatala nem ajánlott, de megengedett, azonban a Szervezők felelősséget ezekért a tárgyakért nem tudnak vállalni.

7. Amennyiben a Táborozó tanúsított magaviselete nem összeegyeztethető a Táborban elvárt viselkedéssel, úgy a szervezők kizárhatják a tábor folytatásából, s ezért utólag semmiféle felelősséggel nem tartoznak. Ebben az esetben jogorvoslatnak, kártérítési igénynek helye nincs.

8. A szülői jognyilatkozat elválaszthatatlan részét képezik a Szülő által kitöltött mellékletek, az ott feltüntetett adatok valóságtartalmáért a Szülő tartozik felelősséggel.

**A Szülő a Jognyilatkozatot és a csatolt mellékleteket kitöltve és általa aláírva a tábor első napján a gyermek érkezésekor a Tábor gyermek fogadására kijelölt munkatársa részére átadja.**

Aláírásommal a felsorolt pontokat elfogadottnak tekintem:

Dátum: 2018. \_\_\_\_\_\_\_\_\_\_\_\_. . Aláírás

Mellékletek:

1. melléklet: Jelentkezési lap nyári táborba

2. melléklet: Egészségügyi nyilatkozat